google/wiki40b huggingface dataset:
NTN

Konkurranse på nasjonalt nivå.

Norges Kampsportforbund og NTN arrangerer Norgesmesterskapet (NM) og Landsmesterskapet (LM) i ITF taekwondo på høsten (oktober-november) hvert år.
Norgesmesterskapet er forbeholdt sort-belter og Landsmesterskapet er forbeholdt farge-belter. Antall påmeldte hvert år er stadig økende, og i 2016 er det godt over 500 påmeldte utøvere fra hele landet.

Kongepokal

For første gang i Norges Kampsportforbunds historie ble kongepokalen utdelt under NM i ITF taekwondo i 2012. Pokalen har tidligere kun blitt utdelt i den olympiske grenen WT taekwondo.
Kongepokalen tildeles den utøveren som etter tildelingskomiteens vurdering er stevnets beste utøver innen senior sortbelteklassen. Det stilles flere strenge regler for utdeling av denne prisen, og det er NKFs ansvar å påse at NIFs bestemmelser om utdeling av kongepokalen blir fulgt.
Inver Hills kraftverk

Inver Hills kraftverk er et varmekraftverk i Dakota County i Minnesota, USA. Anlegget har en installert produksjonskapasitet på 423 MW, fordelt på 6 turbiner. Operatør er energiselskapet Northern States Power Co LLC. 
Kraftverket stod ferdig utbygd i 1972. Brenselkilden er naturgass, og fyringsolje.
Spleis

En spleis er en skjøt mellom to tau eller vaiere. Alternativt at enden er bøyd tilbake og spleiset inn slik at det dannes et øye. Teknikken er at tauet deles opp og flettes sammen slik at det oppstår tilstrekkelig friksjon til at skjøten eller øyet forblir stabilt og ikke glir. Spleiser vil vanligvis redusere bruddstyrken i tau mindre enn knuter.

Spleis på flettet tau

På grovt flettet tau er det utviklet øyespleis og kortspleis. Øyespleis ser en ofte på fortøyningstrosser. Teknikken minner sterkt om spleising av kordellslått tau. En åpner en del av tauet og tampene flettes inn i hovedtauet eller motsvarende tau.

Spleis på strømpetau/manteltau

Strømpetau brukes mye innen seiling. Dette fordi det er et "dødt" tau som kinker lite og er behagelig å arbeide med. Det er utviklet en øyespleis på strømpetau. I korthet går teknikken ut på å fiske ut kjernen. Denne tres motsatt , strømpa trekkes over og strømpa fra tampen stikkes inn i hovedtauet. Sluttspleisen blir at tauet blir gradvis tykkere mot øyet.
Mahābherīhārakasūtraen

Mahābherīhāraka-sūtraen (kinesisk: 大法鼓經, pinyin: dà fǎ gǔ jīng, tibetansk: rNga bo che chen po’i mdo), ordrett «sūtra om den store lovens tromme», er en hellig tekst innen mahayana-buddhismen.
Sutraen innledes med at Kong Prasenajit slår på en tromme og sammenkaller folket. Sutraens tema er prinsippet om den ene vogn (Ekayana), tilsvarende læren i Lotussutraen og Mahāyāna mahāparanirvāna sūtraen og at Tathāgata er evig nærværende, og er det samme som dharmakaya.
Teksten ble oversatt til kinesisk av Gunabhadra, og i den kinesiske buddhistiske kanon befinner den seg i Taishō Tripiṭaka, bind 9, tekst nr 270.
Skolen for norsk prydkunst

Skolen for norsk prydkunst ble stiftet i 1926 av maleren Enevold Thømt, som på den tiden var overlærer ved Statens håndverks- og kunstindustriskole (SHKS) i Oslo. Skolen skulle være en videregående og fullstendig utdannelse av kunsthåndverkere, fortrinnsvis dem som hadde SHKS eller en annen tegneskole som grunnutdannelse. Fagområdene skulle blant annet omfatte billedskjæring, dekorativt maleri, mosaikk, glassmaleri, skulptur, billedvev, gyldenlærarbeid og utforming av dekorativt utstyr i jern og annet metall. I skoleplanen hevdet Thømt at Norge lå langt bak andre land når det gjaldt utdannelse av kunsthåndverkere. Han påpekte at det manglet en videregående utdannelse for dem som hadde gjennomgått tegneskoler som SHKS. 
Planene for den nye skolen ble møtt med uvilje fra Thømts kolleger ved SHKS. De hadde i lengre tid forsøkt å få til en lignende utvikling innenfor den eksisterende skolen. SHKS skulle, ifølge sitt reglement «utdanne mænd og kvinder for haandverk og kunstindustri samt lærere og lærerinder i tegning», men i tiden etter første verdenskrig ble undervisningen drevet uten at elevene fikk arbeide med materialer i verksteder. Dette var det flere av lærerne som reagerte på, men skolens direktør, arkitekt Henrik Bull, så på SHKS som en ferdig etablert, statisk institusjon og så ingen behov for umiddelbare endringer. 
Uviljen mot Skolen for norsk prydkunst vokste til protest, da det ble kjent at direktør Bull hadde akseptert å sitte som formann i tilsynsrådet for den nye skolen. Jacob Tostrup Prytz, overlærer for gullsmedklassen ved SHKS, kalte det forræderi mot den eksisterende skolen og forfattet, sammen med de øvrige overlærerne, brev både til Thømt og Bull. Gjenpart av brevene ble sendt pressen. I brevet til Bull sto det at at vervet i tilsynsrådet for den nye skolen «synes oss å være lite forenlig med stillingen som direktør ved Statens Haandverks- og Kunstindustriskole» og i brevet til Enevold Thømt het det at hans kolleger fant stillingen som leder av den nye skolen ganske uforenlig med hans stilling som overlærer ved SHKS «som jo er en høyere fagskole og det rette forum for en videregående utdannelse innen alle kunstindustriens grener. Denne utdannelse bør først og fremst søkes fremmet under ledelse på Statens Haandverks- og Kunstindustriskole».
Skolen for norsk prydkunst ble etablert, til tross for protestene, med Thømt som leder – og med Bull som formann i tilsynsrådet. Skolen ble nedlagt allerede i 1928, etter bare et par års drift. Øistein Parmann angir som mulige årsaker at tilgangen på elever var for liten, eller at motstanden fra SHKS' lærere var for stor. Thømt fortsatte som overlærer ved SHKS til han var 70 år, i 1948.
Nansenmedaljen for fremragende forskning

Medaljens utforming

Nansenmedaljen for fremragende forskning er preget i sølv og ble modellert i 1902 av Gustav Vigeland. På forsiden har medaljen et portrett av Fridtjof Nansen omgitt av innskriften «FRIDTJOF NANSENS BELØNNING FOR FREMRAGENDE FORSKNING». Baksiden bærer innskriften «FRIDTJOF NANSENS FOND TIL VIDENSKABENS FREMME» i en laurbærkrans. Medaljen er opphengt i et bånd som er kongeblått med smale hvite striper på hver side.

Mottakere

Nansenmedaljen for fremragende forskning kan tildeles forskere, som har levert vitenskapelige bidrag av internasjonal betydning på meget høyt nivå. Den kan tildeles norske forskere eller forskere som er fast bosatt i Norge. 
Årstallet i oversiktene viser til året for tildeling av Fridtjof Nansens belønning for fremragende forskning. Nansenmedaljen for fremragende forskning ble første gang utdelt i 2003 og ble da tildelt alle levende mottakere av belønningen. Etter 2003 er belønningen og medaljen tildelt samtidig.
Tsuyoshi Otsuki

Karriere

Tsuyoshi Otsuki startet sin profesjonelle karriere i Sony Sendai.
Han er (per august 2019) trener for Urawa Reds.
Recount

Recount er en amerikansk spillefilm fra 2008. Den ble laget for TV-selskapet HBO, og ble dermed ikke vist på kino. Recount handler om det amerikanske presidentvalget i 2000, fra valgdagen til amerikansk høyesterett avgjorde at man skulle avslutte all omtelling av stemmene i Florida. Den er skrevet av Danny Strong og regissert av Jay Roach. I hovedrollene spiller Kevin Spacey, Tom Wilkinson, Denis Leary, Laura Dern og John Hurt.
Filmen hadde amerikansk premiere 25. mai 2008.
Verdal Idrettslag

Verdal FK

Det var lenge snakk om et samarbeid mellom Verdal IL, Vinne IL og Leksdal IL kalt Verdal FK. Dette samarbeidet kom aldri i gang, delvis på grunn av intern krangel. Samarbeidet ble imidlertid gjennomført på kvinnesiden, og i 2003 ble laget Verdal/Vinne/Leksdal samlet. Den 12. desember 2004 ble laget omdøpt til Verdal Fotballklubb, og debuterte under det nye navnet i 2. divisjon, blant annet med senere U23-landslagskeeper og Trondheims-Ørn-spiller Runa Barli.

Hurtigløp på skøyter

Laget var arrangør av Junior-NM allround 1975 for herrer, Ungdomslandskamp mellom Norge, Sverige, Finland og Russland i 1973 og 1977, Sprint-NM på skøyter 1980 og 1984, samt Allround-NM på skøyter 1990. Verdal var tildelt Norgesmesterskapet for damer i 1956 også, men med en påmeldt løper så ble det avlyst.
Meredoisa kullkraftverk

Meredoisa kullkraftverk er et kullkraftverk ved byen Meredoisa i delstaten Illinois i USA. Det har en installert produksjonskapasitet på 354 MW fordelt på tre blokker. Årlig kraftproduksjon er om lag 1,95 TWh. Operatør er Ameren.
Anlegget ble påbegynt omkring 1945 og stod ferdig i 1948, med utvidelser fram til 1960. Brenselkilden er kull. Anleggets årlige utslipp av CO2 var 2,14 millioner tonn i 2006.
Skogprydvikler

Utseende

En middelsstor (vingespenn 14-16 millimeter) vikler. Forvingen har olivenbrun til rødbrun grunnfarge og to nokså smale, hvite tverrbånd, det ytterste av disse danner gjerne en omvendt "Y", dessuten noen hvite flekker nær spissen. I motsetning til mange beslektede arter har den ikke sølvfargede flekker eller streker i vingene.
Bakvingen er brun.

Levevis

Arten lever mest på heier med spredte trær, ikke i skog slik det norske navnet skulle tyde på. Larvene spiser mose, og lever inne i et silkegalleri. De voksne sommerfuglene flyr mellom mai og august, mest i skumringen men noen ganger også i solskinn på ettermiddagen.

Utbredelse

Arten finnes over det meste av Europa, unntatt Den iberiske halvøya og de sørøstlige områdene, og også i det nordlige Asia og Nord-Amerika. Den er utbredt over hele Norge.
Peter Payngk

Biografi

Han var formentlig født i Husum i Slesvig. Da Payngk var 13 år gammel, døde hans far, sogneprest Diderich Payngk. Sønnen studerte i utlandet, hvor han tok en medisinske doktorgrad, og ble deretter tilknyttet som kjemiker til hoffet i Prag, hvor han den 21. oktober 1602 fikk våpenbrev av keiser Rudolf II.  
1608 var han bosat i Husum, her ektet han Catrine Schreiber. I 1609 ble Payngk ansatt som destillerer eller hoffkjemiker hos kong Christian IV i København. En stor del av hans virksomhet her foregikk i det destillerhus som kongen hadde oppført til ham i haven ved Rosenborg slott. Payngk virket dessuten som lege, både for kongefamilen og andre fremstående. Han nøt anseelse i samtiden, innenlands som utenlands.  
I 1621 ble han forlent med et vikarie ved Aarhus domkirke og et kanonikat i Lund. Han var velhavende, eide en gård på Gammeltorv, var tilknyttet det islandske handelskompani og det danske kompani. Peter Payngk og Catrine Schreiber, som overlevde ektefellen med 6 år, hadde tre sønner, Ferdinand, Ahasverus og Kristian. Payngk selv døde den 12. april 1645 og ble begravet i Sankt Petri kirke i København. Hustruen døde 19. februar 1651.

Resepter

I litteraturen har Payngk kun fremtrådt med en enkelt medisinsk avhandling om rosen; Consilium de erysipelate. Men han har også etterlatt seg en omfangsrik samling av medisinske, kosmetiske og tekniske resepeter foruten beskrivelser av fremstillingen av datidens kjemiske preparater. Her kan man finne reseptblandinger som skulle forminske virkningen av store kvantiteter spirituosa samt en akvavitt med nesten 90 forskjellige ingredienser som kunne redde mennesker fra dødskampen og fødende kvinner fra barnsnød. Andre ingredienser var menneskekranier som kunne pulveriseres og uttrekk derav blandes med perleessens, bevergjel, moskus m.m.; so wirstu ein Wirckung sehen, die Du nicht mehr gesehen hast, skriver han. Videre kunne et preparat av pulverisert metemark og rabarber anvendes som ormemiddel for små barn. Mot epilepsi anbefaltes det såkalte Schwalbenwasser, som inneholdt et ekstrakt av svaleunger blandet med bevergjel og svovelsyre med kamfer og sukker tilsatt for å forbedre smaken.   
Paynkgs resepter finnes på Det Kongelige Bibliotek i København.
Carl Christian Andersen (1849–1906) har malt Chr. IV taler gennem vinduet med mester Peter Payngk (1886).
El Corral

Hamburguesas El Corral er en colombiansk hurtigmatkjede som spesialiserer seg på hamburgere. Den blei etablert i 1983 med et utsalgssted i Bogotá, og har i dag om lag 200 restauranter i rundt 30 byer over hele landet. El Corral har også etablert seg i Panama, Ecuador og Chile.
I 2001 åpna den første «Corral Gourmet»-restauranten, som er finere restauranter som tilbyr hamburgere med et stort antall ulike ingredienser, og i 2004 åpna kjeden sin første «Beer Station», hvor det selges egenbrygga øl og andre alkoholholdige drikker.
Sunde (delområde i Stavanger)

Sunde er et delområde og valgkrets i Madla bydel i Stavanger kommune i Rogaland fylke. Sunde ligger litt nord for Hafrsfjorden. Det er flere historiske områder og funn på Sunde, blant annet lå det en bygdeborg på Risnes et nes i Hålandsvatnet, med en 140 meter lang mur mot land. Det var siktelinjer mellom bygdeborgene på Nord-Jæren slik at folk var organisert og samarbeidet i større enheter. Det antas at hele Sør-Rogaland var organisert som ett rike, bebodd av den germanske folkestammen rygere. De kan ha innvandret fra øya Rügen i Østersjøen. Runene, de første germanske skrifttegnene ble tatt i bruk på denne tiden.
Delområdets areal er 5,74 km² og innbyggertallet i 2005 var 4104 personer. Sunde er inndelt i elleve grunnkretser.
Uncharted 2: Among Thieves

Grafikk og detaljer

Omgivelsene er dynamiske, som vil si at ting kan flyttes på og ødelegges. Som i Uncharted: Drake's Fortune er det mye klatring og manøvrering.
Naughty Dog benytter Naughty Dog Game Engine 2.0 i dette spillet. Og for å få maksimal spill opplevelse, bestemte Naughty Dog seg for å benytte seg av all kraften i cpu'en. I motsetning til Uncharted: Drake's Fortune hvor de kun brukte 30%. Naughty Dog Game Engine 2.0 gir en «real-time» bevegelse i omgivelsene; som trær, vann, busker og lignende. Men også i bevegelsene til figurene i spillet, når de snakker, sloss og beveger seg generelt. Naughty Dog Game Engine 2.0 brukes sammen med Havoc Physics i dette spillet.

Anmeldelser

Dette spillet har fått nesten bare gode anmeldelser fra kritikere fra hele verden. Det fokuseres på blant annet historie, grafikk, brukervennlighet og hvordan spillet tar deg med inn i spillets karakterers verden. Dette et spill som faktisk tar deg med inn i historien. Dette kommer noe av at grafikken på omgivelsene og karakterene er så dynamisk.
Milvus

Etymologi

Slektsnavnet Milvus betyr glente eller rødglente og følger av det franske ordet milan og det postlatinske milvus, via det klassisk latinske miluus.
Det engelske navnet på disse fuglene er kite (papirdrage) og har sammenhent med måten de opprinnelig kinesiske papirdragene flyr på. Glenter er usedvanlig flygedyktige og svært manøvrerbare fugler, som ofte observeres mens de leker med, mobber eller stjeler mat fra andre flygende fugler (spesielt kråkefugler).

Biologi

Artene som inngår i slekten Milvus er store ørnelignende rovfugler som særpreges av et usedvanlig stort vingespenn i forhold til kroppsstørrelsen, relativt små nebb og veike undere ekstremiteter sett i forhold til sine nære slektninger. Begge artene utviser tydelig kjønnsdimorfisme, i det hunnen blir klart større enn hannen. Fjærdrakten, som er kamuflasjefarget, skiller imidlertid minimalt mellom kjønnene, men ungfugler er gjerne noe dusere i utfargingen enn de fullvoksne.
Artene er utbredt i deler av Eurasia, Australasia og Afrika, der fuglene i hovedsak livnærer seg av åtsler, med de jakter også selv på blant annet mindre pattedyr og andre fugler og deres egg. På grunn av tendensen til å ete åtsler er begge artene svært utsatt for forgiftninger, både i form av miljøgifter og i kraft av forfølgelser med forgiftet åte.

Taksonomi

Inndelingen av haukefamilien regnes ikke som endelig avklart. Taxonomy in Flux inkluderer for eksempel slekten Milvus i et eget tribus; Milvini (havørner og glenter), som videre inngår i underfamilien Buteoninae sammen med tribuset Harpagini. Andre igjen inkluder Milvus i sin egen underfamilie; Milvinae. I begge tilfeller savner imidlertid plasseringene (i øyeblikket) internasjonal aksept. HBW Alive erkjenner imidlertid at deres inndeling på mange områder trenger ny og oppdatert informasjon for å kunne avklare slektsforholdene mellom de mange gruppene og artene.
Det hersker også uenighet om artene som inngår i slekten. Noen regner nemlig gulnebbglente (M. m. aegyptius) og (av og til også) svartøreglente (M. m. lineatus) som selvstendige arter, men i begge tilfeller savner dette (foreløpig) internasjonal aksept. Her regnes derfor disse som distinkte taxa under svartglente (M. migrans), selv om flere nå mener at førstnevnte kan være kvalifisert til en status som en selvstendig art.
Glente (M. milvus) er oppført som to taxa, men den ene (ssp. fasciicauda) er med stor sikkerhet utdødd. Det er også reist spørsmål ved om underarten faktisk er et gyldig taxon.
810-årene

-- 810 -- 811 -- 812 -- 813 -- 814 -- 815 -- 816 -- 817 -- 818 -- 819
Tiårsoversikt
Pseudorhaetus

Utseende

Middelsstore til store, mørke hjortebiller. Artene har avlang kroppsform og er påfallende blanke. Dekkvingene kan være mer eller mindre rødlige, for øvrig er de svarte. Hannene har forstørrede kjever, hos denne slekten vider disse seg ut og danner er nesten firkantet gevir. Hodet er nokså rundet sett ovenfra, uten påfallende utvekster.

Levevis

Larvene utvikler seg i råtne trestammer.

Utbredelse

Slekten er utbredt i Sørøst-Asia der de er kjent fra Vietnam, Taiwan og det sørlige Kina.
Skøynafylke

Skøynafylke (Norrønt: Skøynafylki el. Skeynafylki) var ett av de åtte historiske fylkene i Trondheimen fra jernalderen til ut i middelalderen. 
De historiske fylkene i Trondheimen var lokale rettsfellesskap med hvert sitt fylkesting. De ble dannet en gang i eldre jernalder eller begynnelsen av yngre jernalder. De fire fylkene Øynafylke, Skøynafylke, Sparbyggjafylke og Verdølafylke utgjorde Inntrøndelag som hadde ting på Mære. Utsendinger fra de fire fylkene i Inntrøndelag og de fire fylkene i Uttrøndelag: Stjordølafylke, Strindafylke , Gauldølafylke og Orkdølafylke, møttes også til Frostating på Frosta. På 900-tallet ble også Nordmørafylke, Romsdølafylke og Naumdølafylke en del av Frostating.
Chungking Mansions

Chungking Mansions er en bygning som ligger i 36-44 Nathan Road i bydelen Tsim Sha Tsui, Kowloon, Hongkong. Bygningen er kjent for å tilby noen av de billigste alternativene for overnatting i Hongkong. Bygningen er angivelig et leilighetskompleks, men inneholder mange små gjestehus og hotell som tilbyr billig overnatting. Man regner med at bygningene har ca 4 000 beboere.
Bygget inneholder tre kjøpesentre med mange restauranter, vekslingskontor, og utsalg av elektronikk og data, klær og krydder. Bygget er en svært populær samlingsplass blant etniske minoriteter fra Sør-Asia, Midtøsten og Afrika. 
Chungking Mansions var innspillingssted for Wong Kar-wais film Chungking Express.
Osj

Osj er den nest største byen i Kirgisistan, og administrasjonssenter i provinsen Osj. Her produseres silke og bomull, og byen er en av Sentral-Asias eldste, kjent fra 700-tallet. Osj har en etnisk blandet befolkning på rundt 281 900 (i 2017) som består av kirgisere, usbekere og tadsjikere. 
Byen har internasjonal flyplass.
Osj ligger ved den historiske Silkeveien.
Vrgada

Vrgada er en øy i øygruppen utenfor byen Šibenik og ligger sørvest for Pašman i Kroatia.
Øya ble nevnt i skriftlig kilde av keiser Konstantin VII Porphyrogennetos på midten av 900-tallet, og da under navnet Loumbrikaton. På en høyde ovenfor gravlunden er det rester etter murer med firkantede vakttårn, sannsynligvis rester av et castrum fra antikken og tidlig middelalder.
Vrgada kan nås med skip fra Pakoštane; det er fem kilometer inn til fastlandet. Øya er bilfri og hører inn under kommunen Pakoštane. To parallelt løpende bergkjeder gir øya en vill karakter. Innbyggerne lever av jordbruk, fiske og turisme.
Feingold-dietten

Feingold-dietten er en elimineringsdiett opprinnelig utarbeidet av den amerikanske professoren Benjamin Feingold etter at forskning på 1970-tallet syntes å knytte mat og tilsetningsstoffer til hyperaktivitet/ADHD. Ved å eliminere disse matvarene og tilsetningsstoffene skulle dietten angivelig lindre tilstanden.
Det vitenskapelige grunnlaget for dietten er svakt. En metastudie gjort i 1983 konkluderte med at den samlede forskningen som var blitt gjort ikke påviste noen effekt. Det er derimot påvist at pasienter med ADHD rent fysiologisk reagerer annerledes på kunstige fargestoffer sammenlignet med andre, men det er motstridende meninger om hvorvidt dette påvirker sykdommen. EUs matkontrollorgan EFSA har tidligere vurdert å senke ADI (akseptabelt daglig inntak) for kunstige fargestoffer grunnet denne usikkerheten, men har så langt ikke gjort dette.
Dietten kan være livsinngripende for pasientene ettersom den legger en stor begrensning på hvilke matvarer de kan spise. Fagpersoner innen ADHD og autisme har advart mot å sette barn på Feingold-dietten.
I 1978 ble Norsk Feingold Forening opprettet med formål om å spre kunnskap om Feingold-dietten. Denne er senere slått sammen med Norsk Proteinintoleranse Forening.
Schloss Blutenburg

Jagdschloss Blutenburg ligger i den vestlige del av München, i bydelen Obermenzing. Idag huser slottet det internasjonale ungdomsbiblioteket og Erich Kästner-biblioteket. Det internasjonale ungdomsbiblioteket består bl.a. av Michael Ende-museet.
Slottet ble bygget mellom 1431 og 1440 av hertug Albrecht III av Bayern som landeiendom. Hans sønn hertug Sigismund abdiserte senere og trakk seg tilbake til slottet, hvor han viet seg til oppførelse av kirker og borger. Han utvidet også Schloss Blutenburg.
Ifølge tradisjonen skal slottet ha blitt ødelagt av svenskene under tredveårskrigen, men denne ødeleggelsen fant ifølge nyere historieforskning trolig ikke sted.
Da kurfyrstinne Henriette Adelaide fikk slottet og hoffmarken Menzing i gave i 1663 var interessen for dette jaktområdet ikke lenger til stede, og det bayerske hoffet brukte Schloss Nymphenburg som sommerresidens.
Notaren friherre Anton von Berchem, kurfyrstinnens testamentsfullbyrder, overtok slottet i 1676 til en pris som lå langt under verdien, og lot anlegget sanere og ombygge. Da Berchem døde i 1702 måtte arvingene gi hoffmarken tilbake til kurfyrste Maximilian II Emanuel.
Mellom 1866 og 1957 var komplekset forpaktet av Institut der Englischen Fräulein, og fra 1957 til 1976 var det aldershjem for søstrene av den tredje orden. Slottet var på dette tidspunktet meget forfallent. Et borgerinitiativ sørget for at slottet ble renovert fra 1980.
Njurba

Njurba (russisk: Нюрба) er en by i Republikken Sakha i Russland. Den ligger ved elva Viljuj, rundt 600 km vest-nordvest for Jakutsk. Innbyggertall: 10 309 (folketelling 2002), 11 934 (folketelling 1989).
Bosetningen ble grunnlagt i 1930. Den fikk status som bymessig bosetning i 1958, og bystatus ble innvilget i 1998.
Stevnemøte

Et stevnemøte (engelsk date; fransk rendez-vous) er et avtalt møte, mellom mennesker som er, eller kan tenke seg å bli kjærester. Et stevnemøte kan for eksempel innebære et måltid, gjerne middag eller lunsj på en restaurant, en tur på kino, en tur i skogen eller simpelthen et møte i hjemmet.
Wenjiang

Wenjiang (kinesisk: 温江区; pinyin: Wēnjiāng Qū) er et bydistrikt i provinsen Sichuan. Det ligger under den subprovinsielle by Chengdu. Wenjiang har et areal på 277,04 km² og teller ca. 310 000 innbyggere (2003).
Filmtracks.com

Filmtracks.com (lansert 24. september 1996) er et nettsted hvor det først og fremst anmeldes filmmusikk, opprettet og vedlikeholdt av Rock Springs, Wyoming av veterananmelder, Christian Clemmensen. Siden lanseringen av Filmtracks i 1996, har nettstedet anmeldt nesten to tusen lydspor og dateres så langt tilbake som 1954, selv om nettstedets fokus er først og fremst på de som ble komponert etter 1975.
Poltergeist (film)

Handling

Familien Freelings – en typisk amerikansk kjernefamilie – lever et fredelig liv i en idyllisk amerikansk forstad. Uten forvarsel brytes idyllen av onde, overnaturlige krefter som trenger inn i hjemmet. Det viser seg at boligområdet der de bor er bygd oppå en gammel kirkegård. Det som til å begynne med var små, harmløse hendelser utvikler seg etter hvert til å bli dødsens alvor, særlig når husets femårige datter blir bortført av åndene.

Om filmen

Filmen ble godt likt av kritikerne og har fått 86 % på Rotten Tomatoes. Den innbrakte drøyt $66 millioner i USA og ble den åttende mest innbringende filmen på amerikansk kino i 1982.
Högsäter

Högsäter er et tettsted i Färgelanda kommune i Västra Götalands län i landskapet Dalsland i Sverige. I 2010 hadde tettstedet 705 innbyggere.